Placusini

Placusini er en gruppe (stamme) av biller som hører til familien kortvinger.

Utseende 

Disse billene er små (de nordiske artene 1,5-2,5 millimeter), nokså flate, avlange kortvinger. Hodet er mer eller mindre rundt med små fasettøyne, antennene, som sitter festet mellom fasettøynene, er vanligvis ganske lange og fortykkede mot spissen, de sju ytterste leddene er tykkere og danner en slags langstrakt kølle. Kroppen er oftest tett og fint punktert og fint, nedliggende hårete, beina er slanke. Hos disse artene har de bakerste ryggplatene gjerne kjønns- og artsspesifikke tenner og knøler, disse er nyttige for å bestemme artene.

Levevis 
Plecusini lever for det meste under barken på døde trær, særlig der det er angrep fra barkbiller, som de sannsynligvis lever av. Den flate kroppsformen gjør at de kan beege seg lett der. De kan også finnes ved utflytende sevje og i sopp som vokser på trær.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Placusini Mulsant & Rey, 1871
 Slekten Euvira Sharp, 1883 
 Slekten Kyrtusa Pace, 2008
 Slekten Placukorna Santiago-Jímenez, 2016
 Slekten Placusa Erichson, 1837  – seks arter i Norge
 Slekten Speiraphallusa Pace, 2013

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Kortvinger
Småkortvinger
Biller formelt beskrevet i 1871
Dyr formelt beskrevet av Martial Étienne Mulsant
Dyr formelt beskrevet av Claudius Rey